cyanic-selkie/wikianc huggingface dataset:
เจ้าหญิงแพทริเซียแห่งคอนน็อต
เจ้าหญิงแพทริเซียแห่งคอนน็อต หรือพระนามเต็ม วิกตอเรีย แพทริเซีย เฮเลนา เอลิซาเบธ (Princess Patricia of Connaught; ภายหลังจากการอภิเษกสมรสคือ เลดีแพทริเซีย แรมเซย์ (Lady Patricia Ramsay); 17 มีนาคม ค.ศ. 1886 - 12 มกราคม ค.ศ. 1974) ทรงเป็นสมาชิกพระองค์หนึ่งของพระราชวงศ์อังกฤษ โดยเป็นพระราชนัดดาในสมเด็จพระราชินีนาถวิกตอเรีย พระองค์ทรงเป็นเชื้อพระวงศ์พระองค์แรกที่สละฐานันดรศักดิ์เจ้าหญิงแห่งสหราชอาณาจักรและพระอิสริยยศชั้นเจ้าฟ้าอย่างเป็นทางการ
ชีวิตในวัยเยาว์
เจ้าหญิงแพทริเซีย หรือ "แพ็ตซี่" ที่รู้จักในหมู่พระประยูรญาติ ประสูติเมื่อวันที่ 17 มีนาคม ค.ศ. 1886 ณ พระราชวังบักกิงแฮม กรุงลอนดอน พระชนกคือ เจ้าชายอาร์เธอร์ ดยุกแห่งคอนน็อตและสแตรธเอิร์น พระราชโอรสพระองค์ที่สามในสมเด็จพระราชินีนาถวิกตอเรียกับเจ้าชายอัลเบิร์ต พระราชสวามี ส่วนพระชนนีคือ เจ้าหญิงลูอีส มาร์กาเร็ตแห่งปรัสเซีย พระองค์มีพระภคินีและพระเชษฐา 2 พระองค์คือ เจ้าหญิงมาร์กาเรตแห่งคอนน็อต ซึ่งภายหลังทรงเป็นมกุฎราชกุมารีแห่งสวีเดน และ เจ้าชายอาร์เธอร์แห่งคอนน็อต เจ้าหญิงทรงได้รับการขนานพระนามเต็มว่า วิกตอเรีย แพทริเซีย เฮเลนา เอลิซาเบธ ณ ตำหนักแบ็กช็อตพาร์ค เมื่อวันที่ 1 พฤษภาคม ค.ศ. 1886 โดยมีพ่อและแม่ทูนหัว คือ สมเด็จพระราชินีนาถวิกตอเรีย เจ้าหญิงคริสเตียนแห่งชเลสวิช-ฮ็อลชไตน์ แกรนด์ดัชเชสพระชายาแห่งโอลเด็นบูร์ก เจ้าฟ้าชายวิลเฮล์มแห่งเยอรมนี ดยุกแห่งแซ็กซ์-โคบูร์กและก็อตธา และ เจ้าชายอัลเบร็คต์แห่งปรัสเซีย พระนามวิกตอเรียมาจากสมเด็จพระอัยยิกา แพทริเซียมาจากนักบุญแพทริค ซึ่งเป็นนักบุญประจำวันประสูติ เฮเลนามาจากพระนามของเจ้าหญิงเฮเลนา พระภคินีในเจ้าชายอาร์เธอร์ พระชนกของพระองค์ และเอลิซาเบธมาจากพระนามของแกรนด์ดัชเชสพระชายาแห่งโอลเด็นบูร์ก
ประเทศแคนาดา
เจ้าหญิงแพทริเซียทรงเดินทางอยู่บ่อยครั้งขณะยังทรงพระเยาว์ ดยุคแห่งคอนน็อต พระชนกทรงได้รับมอบหมายให้ประจำอยู่ที่กองทัพในประเทศอินเดีย เจ้าหญิงจึงได้ประทับอยู่ที่นั่นเป็นเวลาสองปี Connaught Place ซึ่งเป็นศูนย์กลางธุรกิจของกรุงเดลี ได้ตั้งชื่อตามดยุกด้วย ในปี ค.ศ. 1911 ดยุคแห่งค็อนน็อตได้ทรงรับการแต่งตั้งให้เป็นข้าหลวงใหญ่แห่งแคนาดา เจ้าหญิงจึงได้โดยเสด็จพระชนกและพระชนนีไปยังแคนาดา และที่แห่งนี้เองทำให้พระองค์ทรงเป็นที่รู้จักอย่างกว้างขวาง พระองค์ทรงได้รับการแต่งตั้งให้เป็นผู้บัญชาการกองทัพทหารแคนาดาในเจ้าหญิงแพทริเซีย (Princess Patricia's Canadian Light Infantry) เมื่อวันที่ 22 กุมภาพันธ์ ค.ศ. 1918 โดยทรงดำรงอยู่ในตำแหน่งนี้จนกระทั่งสิ้นพระชนม์ กองทัพนี้ได้ตั้งชื่อตามพระนามของเจ้าหญิง พระองค์ทรงออกแบบตราสัญลักษณ์และสีให้สำหรับกองทัพเพื่อนำไปยังประเทศฝรั่งเศส ในฐานะที่ทรงเป็นผู้บัญชาการกองทัพ พระองค์ทรงได้แสดงบทบาทสำคัญต่างๆ จนกระทั่งสิ้นพระชนม์ ในปี ค.ศ. 1974 เลดีแพทริเซีย เมานท์แบ็ตเทน (ต่อมาคือ เลดีบราเบิร์น) ซึ่งเป็นพระญาติและลูกทูนหัวของเจ้าหญิง และต่อมาดำรงพระยศเป็น เคานท์เตสเมานต์แบ็ตเทนแห่งพม่า ได้เป็นผู้สืบทอดตำแหน่งผู้บัญชาการกองทัพต่อไป และให้คนในกองทัพลดพระยศและเรียกท่านเป็น เลดีแพทริเซีย เพื่อเป็นเกียรติแก่เจ้าหญิง
อภิเษกสมรส
คำถามเรื่องการอภิเษกสมรสของเจ้าหญิงแพทริเซียเป็นประเด็นร้อนแรงในหัวข้อสนทนาช่วงสมัยของสมเด็จพระเจ้าเอ็ดเวิร์ดที่ 7 พระองค์ทรงถูกจับคู่กับเจ้าชายเชื้อพระวงศ์ต่างประเทศอยู่หลายพระองค์ ทั้งนี้ยังได้รวมถึงอนาคตกษัตริย์แห่งโปรตุเกสและสเปน แกรนด์ดยุกไมเคิล อเล็กซานโดรวิชแห่งรัสเซีย ที่เป็นพระอนุชาในจักรพรรดินิโคลัสที่ 2 แห่งรัสเซีย
ในตอนสุดท้าย เจ้าหญิงทรงเลือกคู่ครองเป็นบุรุษสามัญชนแทนเจ้าชายเชื้อพระวงศ์ต่างๆ พระองค์ทรงอภิเษกสมรสกับนาวาโท (ภายหลังเป็นนายพลเรือ) เซอร์อเล็กซานเดอร์ แรมเซย์ (29 พฤษภาคม ค.ศ. 1881 - 8 ตุลาคม ค.ศ. 1972) ทหารราชองครักษ์ในพระชนกของพระองค์ และบุตรชายของเอิร์ลแห่งดัลฮูซี เจ้าหญิงทรงอภิเษกสมรส ณ มหาวิหารเวสต์มินส์เตอร์ เมื่อวันที่ 27 กุมภาพันธ์ ค.ศ. 1919 โดยในวันนี้พระองค์ได้ทรงสมัครใจที่จะสละฐานันดรศักดิ์เจ้าหญิงแห่งสหราชอาณาจักรบริเตนใหญ่และไอร์แลนด์ และพระอิสริยยศชั้นเจ้าฟ้า แล้วทรงเปลี่ยนมาใช้พระอิสริยยศ เลดีแพทริเซีย แรมเซย์ (Lady Patricia Ramsay) โดยมีลำดับโปเจียมก่อนหน้ามาร์เชเนสต่างๆ ของประเทศอังกฤษ
ปลายพระชนม์ชีพ
แม้ว่าจะทรงสละฐานันดรศักดิ์ไปแล้ว แต่เจ้าหญิงก็ยังคงทรงเป็นสมาชิกในพระราชวงศ์อังกฤษ อยู่ในลำดับการสืบราชสมบัติ และเข้าร่วมพิธีสำคัญๆ อาทิ พิธีราชาภิเษกสมรส พิธีฝังพระศพและพระราชพิธีบรมราชาภิเษกของสมเด็จพระเจ้าจอร์จที่ 6 แห่งสหราชอาณาจักร และ สมเด็จพระราชินีนาถเอลิซาเบธที่ 2 แห่งสหราชอาณาจักร ใน ค.ศ. 1937 และ ค.ศ. 1953 ตามลำดับ
พระโอรส
18861974
ปรีดา จุลละมณฑล
ปรีดา ประกาศอำลาการแข่งขันจักรยานเมื่อ พ.ศ. 2511 หลังได้ 7 เหรียญทอง ในการแข่งขันกีฬาแหลมทอง ครั้งที่ 4 ที่กรุงเทพ ขณะอายุ 22 ปี เคยเป็นประธานฝ่ายเทคนิค สมาคมจักรยาน
ปรีดา เสียชีวิตเมื่อวันที่ 28 มีนาคม พ.ศ. 2553 หลังจากป่วยเป็นโรคไต
วงการบันเทิง
ภาพยนตร์ทีวี เรื่องไกรทอง ใน พ.ศ. 2513 ของบริษัท ไชโยโปรดักชั่นส์ โดยสมโพธิ แสงเดือนฉาย ออกอากาศทางสถานีโทรทัศน์ช่อง 7 ต่อมาได้รับความนิยมจึงได้นำมาตัดต่อใหม่และออกฉายในโรงภาพยนตร์ในปี พ.ศ. 2515 โดยเปลี่ยนชื่อเป็น ชาละวัน โดยปรีดา รับบทเป็น ไกรทอง
ในปี พ.ศ. 2544 ปรีดาได้รับบทแสดงในภาพยนตร์ไทยเรื่อง ข้างหลังภาพ กำกับโดยเชิด ทรงศรี โดยรับบทเป็นพ่อของ ม.ร.ว.กีรติ
ประเทศอินโดนีเซียในซีเกมส์ 2019
ประเทศอินโดนีเซีย เข้าร่วมแข่งขันซีเกมส์ 2019 (พ.ศ. 2562) ที่ประเทศฟิลิปปินส์ ระหว่างวันที่ 30 พฤศจิกายน - 11 ธันวาคม พ.ศ. 2562 คณะกรรมการโอลิมปิกแห่งอินโดนีเซียส่งนักกีฬาเข้าร่วมแข่งขันทั้งหมด 837 คน แข่งขันกีฬา 56 ชนิด การแข่งขันครั้งนี้ประเทศอินโดนีเซียได้รับเหรียญรางวัล 73 เหรียญทอง 84 เหรียญเงิน 111 เหรียญทองแดง รวมทั้งหมด 268 เหรียญ
วัชชี
แคว้นวัชชี ( Vṛji वज्जि ) หรือ วริชชี เป็นอาณาจักรชาวลิจฉวีในประเทศอินเดียสมัยโบราณ และเป็นหนึ่งมหาชนบท 16 แคว้น ตั้งอยู่ทางเหนือของแคว้นมคธ มีแม่น้ำคงคาเป็นแดนแบ่งเขตแคว้นทั้งสอง เมืองหลวงของแคว้นชื่อเวสาลี เทียบกับปัจจุบันแคว้นวัชชีได้แก่รัฐพิหารตอนเหนือ หรือประมาณคร่าว ๆ ได้แก่เนื้อที่บริเวณจังหวัด มุซัฟฟาร์ปูร์ ดรภังคะ จัมปารัน และไวศาลีรายละเอียดเกี่ยวกับอาณาเขต นอกจากที่บอกว่าทาง ทิศใต้ จดแม่น้ำคงคาดังกล่าวแล้ว ทางทิศอื่นไม่มีหลักฐานบอกให้ทราบแน่ชัด นักประวัติศาสตร์และโบราณคดีลงความเห็นว่า ทางทิศตะวันออก เขตของแคว้นวัชชี คงจะจดแม่น้ำโกสี หรือเกาสิกี ในปัจจุบัน ตะวันออกแม่น้ำนี้เป็นเขตที่เรียกในสมัยพุทธกาลว่า อังคุตตราปะ ทางทิศเหนือ จดทิวเขาหิมาลัยซึ่ง เวลานี้อยู่ในเขตประเทศเนปาลและทางตะวันตกจดแม่น้ำคัณฑักใหญ่ อันน่าจะเป็นเส้นแบ่งเขตระหว่างแคว้นวัชชีกับแคว้นมัลละ ในสมัยนั้น แม่น้ำคัณฑักนี้เรียกกันว่า คัณฑกะ หรือคัณฑกีอีกบ้าง ผู้รู้ลงความเห็นว่า ได้แก่แม่น้ำที่ทางอินเดียสมัยโน้นเรียกว่าสทานีรา แต่บางท่านให้ความเห็นว่าได้แก่แม่น้ำมหี ที่ปรากฏชื่อในคัมภีร์ทางพระพุทธศาสนาว่า เป็นหนึ่งในปัญจมหานที หรือแม่น้ำใหญ่ 5 สายของอินเดียเหนือในพุทธสมัย
ในพระไตรปิฎก อังคุตตรนิกาย และคัมภีร์ในศาสนาเชน ภควัตตีสูตร ได้รวมแคว้นวัชชีเป็นหนึ่งใน มหาชนบท 16 แคว้น ชื่อของมหาชนบทแคว้นนี้ได้มาจากหนึ่งในตระกูลที่ปกครองเมืองคือ ตระกูลวัชชี รัฐวัชชีถูกระบุว่าเป็น สาธารณรัฐ เผ่านี้ถูกกล่าวถึงโดย Pāṇini, จาณักยะ และ พระถังซัมจั๋ง ในบันทึกของ พระถังซัมจั๋ง สองตระกูลเชื่อมโยงกับแคว้นวัชชี/แคว้นมิถิลาโดย เวสาลี และวริชชี โดยเมืองเสาลี นับถือทั้งศาสนาพุทธและศาสนาฮินดูในขณะที่ วริชชี ส่วนใหญ่นับถือศาสนาฮินดูและเป็นเมืองหลวงคือ  Zhanshuna
แคว้นวัชชีในสมัยพุทธกาล เป็นแคว้นที่รุ่งเรืองมากแคว้นหนึ่ง มีการปกครองแบบคณราชย์ หรือสามัคคีธรรม ซึ่งอาจเรียก ได้ว่าเป็นประชาธิปไตยในลักษณะหนึ่ง คือปกครองแบบไม่มี กษัตริย์เป็นประมุขทรงอำนาจสิทธิ์ขาด มีแต่ผู้ได้รับเลือกให้ทำหน้าที่เป็นประมุขแห่งรัฐ แล้วบริหารงานโดยการปรึกษาหารือกับสภาซึ่งประกอบด้วยเจ้าหรือกษัตริย์วงศ์ต่าง ๆ รวมถึง 8 วงศ์ด้วยกัน และในจำนวนนี้วงศ์สิจฉวีแห่งเวสาลี และวงศ์วิเทหะแห่งมิถิลา เป็นวงศ์ที่มีอิทธิพลมากที่สุด
เวสาลี ซึ่งเป็นเมืองหลวงของแคว้นวัชชีในสมัยนั้น ปัจจุบันเป็นซากอยู่ที่ตำบลสาร์ท หรือเบสาร์ท แห่งจังหวัดไวศาลี ที่เขตติดต่อของอำเภอ สดาร์ กับ หชิปูร์ซึ่งเป็นที่ตั้งที่ทำการจังหวัด ห่างจากหชิปูร์ 35 กิโลเมตร หรือ 22 ไมล์ และห่างจากเมืองมุซัฟฟาร์ปูร์ 37 กิโลเมตร หรือ 23 ไมล์ โดยอยู่ทางตะวันตกเฉียงใต้ของมุซัฟฟาปูร์เดิมเขตของเวสาลีขึ้นกับจังหวัดมุซัฟฟาร์ปูร์ แต่พร้อมกันกับการจัดตั้งจังหวัดนาลันทาและอื่น ๆ ในปี 2515 ดังกล่าวข้างต้น ทางการก็ได้จัดตั้งจังหวัดไวศาลีขึ้นด้วย โดยมีหชิปูร์เป็นที่ตั้งที่ทำการจังหวัด ผลการจัดตั้งจังหวัดขึ้นใหม่ดังกล่าวทำให้เขตที่ตั้งของเวสาลีเดิมมาขึ้นกับจังหวัดใหม่คือไวศาลี
เวสาลี นครหลวงของวัชชี เป็นจุดศูนย์กลางของพระพุทธศาสนา ที่สำคัญยิ่งแห่งหนึ่งในสมัยของพระพุทธองค์ พระพุทธองค์เสด็จเยี่ยมเวสาลีครั้งแรก ในปีที่ 5 นับแต่ตรัสรู้ ตามการกราบทูลเชิญของคณะผู้ครองแคว้น เมื่อเวสาลีประสพทุพภิกขภัยและฉาตกภัยร้ายแรง ผู้คนล้มตายนับจำนวนไม่ได้ เมื่อพระพุทธองค์เสด็จถึงด้วยอำนาจพุทธานุภาพทำให้ภัยทั้งหลายสงบลง และหมดสิ้นไปในระยะเวลาอันรวดเร็วและที่ป่ามหาวันนี้ พระนางมหาปชาบดีโคตมีกับเหล่านางสากิยานี 500 ได้พร้อมกันปลงผมและครองเพศนักบวช เดินทางจากกบิลพัสดุ์มาเฝ้าพระพุทธองค์เพื่อกราบทูลขอบวชในพระศาสนา อันมีผลทำให้พระพุทธองค์ทรงมีพระพุทธานุญาตให้มีภิกษุสงฆ์ หรือให้สตรีบวชเป็นภิกษุณีในพระศาสนาได้
พระพุทธองค์ทรงแสดงพระสูตรสำคัญ ๆ หลายสูตรที่เวสาลี อาทิเช่น รตนสูตร มหาลิสูตร มหาสีหนาทสูตร จูลสัจจกะ และมหาสัจจกะสูตร เตวิชชสูตรสุนักขัตตสูตร และสารันททสูตร ซึ่งทรงแสดงอปริหานิยธรรม 7 ประการ แก่เจ้าลิจฉวีจำนวนมาก ซึ่งได้พากันมาเฝ้าพระพุทธองค์ ณ สารันททเจดีย์ อันเป็นที่ทรงแสดงพระสูตรดังกล่าว
ในการเสด็จเวสาลีครั้งสุดท้ายก่อนปรินิพพาน พระพุทธองค์ทรงรับสวนมะม่วงของนางอัมพปาลีคณิกา หญิงงามเมืองแห่งเวสาลี ซึ่งนางได้อุทิศถวายให้เป็นสังฆารามในพระศาสนาพระพุทธองค์ทรงจำพรรษาสุดท้ายที่เวฬุวคาม ทรงปลงอายุสังขารที่ปาวาลเจดีย์และเมื่อพระพุทธองค์เสด็จปรินิพพานแล้วได้ 100 ปี ได้มีการทำสังคายนา ครั้งที่สอง ณ วาลุการาม ซึ่งสถานที่ทั้งหมดเหล่านี้อยู่ในเวสาลี แคว้นวัชชี
กีฬาปันจักสีลัตในซีเกมส์ 2021
ปันจักสีลัต การแข่งขันใน ซีเกมส์ 2021 เกิดขึ้นที่ สนามกีฬาในร่มเขตบั๊กตื่อเลียม ในกรุง ฮานอย, เวียดนาม.
รีม คีน
รีม คีน (រីម គីន; Rim Kin) เป็นนักเขียนชาวกัมพูชาที่มีบทบาทสำคัญในแวดวงวรรณกรรมสมัยใหม่ในกัมพูชา เกิดเมื่อ 8 พฤศจิกายน พ.ศ. 2454 ที่จังหวัดกำปงสปือ ในวัยเด็กเริ่มเรียนที่วัดสวายฎงคุม ต่อมาจึงเข้าเรียนในโรงเรียนรัฐที่ฝรั่งเศสตั้งขึ้น จนจบการศึกษาจากอนุวิทยาลัยศรีสวัสดิ์ และทำงานเป็นครูในระดับประถมศึกษาที่พระตะบองและพนมเปญ ผลงานที่สำคัญของท่านคือนิยายเรื่องสูผาตหรือโสพาต (Sophat: សូផាត) ซึ่งเป็นนวนิยายเรื่องแรกของกัมพูชาที่ได้ตีพิมพ์เมื่อ พ.ศ. 2481 และได้กลายเป็นภาพยนตร์เมื่อ พ.ศ. 2507 นอกจากนั้น ยังเขียนเรื่องสั้นลงนิตยสารราตรีวันเสาร์ (រាត្រីថ្ងៃសៅរ៍) และยังมีบทละครและคำกาพย์อีกหลายเรื่อง เมื่อมีการจัดตั้งสมาคมนักเขียนเขมร คีนได้เป็นประธานคนแรกระหว่าง พ.ศ. 2498 – 2500 เสียชีวิตเมื่อ พ.ศ. 2502 รวมอายุได้ 48 ปี
ผู้โดยสาร
ผู้โดยสาร (passenger) หมายถึง ผู้ที่เดินทางไปกับยานพาหนะ แต่ไม่ต้องรับผิดชอบต่อยานพาหนะเพื่อให้ถึงจุดหมายปลายทาง อาจหมายถึงผู้โดยสารรถยนต์ ผู้โดยสารรถประจำทาง ผู้โดยสารเครื่องบิน ผู้โดยสารบนเรือ เป็นต้น
โดยส่วนใหญ่ผู้ขับขี่หรือนักบิน รวมทั้งผู้ให้บริการบนยานพาหนะ เช่น กระเป๋ารถประจำทาง พนักงานบริการบนเครื่องบิน ไม่ถือเป็นผู้โดยสาร
ความขัดแย้งภายในพม่า
ความขัดแย้งภายในพม่า หมายถึง ความรุนแรงที่เกิดขึ้นในประเทศพม่าปัจจุบัน ซึ่งมีมาตั้งแต่ได้รับเอกราชจากสหราชอาณาจักรใน พ.ศ. 2491 รัฐบาลกลางหลายชุดต่อกันมาได้สู้รบกับกบฏเชื้อชาติและการเมืองไม่จบสิ้น ในการก่อการกำเริบช่วงแรก ๆ เกิดจากพวกนิยมซ้าย "หลายสี" ซึ่งส่วนใหญ่เป็นชาวพม่า และโดยสหภาพแห่งชาติกะเหรี่ยง (KNU) กบฏเชื้อชาติอื่นปะทุขึ้นเฉพาะช่วงต้นคริสต์ทศวรรษ 1960 หลังรัฐบาลกลางปฏิเสธรัฐบาลแบบสหพันธรัฐ อย่างไรก็ดี นับแต่ต้นคริสต์ทศวรรษ 1980 เป็นต้นมา การก่อการกำเริบด้วยอาวุธที่มีวัตถุประสงค์ทางการเมืองค่อย ๆ หมดไปเป็นส่วนใหญ่ แต่การก่อการกำเริบด้านเชื้อชาติยังคงอยู่ และยังไม่มีทีท่ายุติ
การก่อการกำเริบเหล่านี้ได้รับการสนับสนุนหรือถูกต่างชาติบงการ ทำให้การปิดประเทศทรุดหนัก ความสงสัยและความกังวลในหมู่ชาวพม่าทั้งชนกลุ่มน้อยในประเทศและต่างประเทศ อังกฤษบางกลุ่มสนับสนุนกะเหรี่ยง ปากีสถานตะวันออก (บังกลาเทศปัจจุบัน) หนุนหลังมุสลิมโรฮีนจาตามแนวชายแดนกับการหนุนหลังของตะวันออกกลาง อินเดียกล่าวกันว่าข้องเกี่ยวกับกะชีนและกะเหรี่ยง จีนสนับสนุนพรรคคอมมิวนิสต์พม่า (ภายหลังคือ พวกว้า) กบฏนากและกะชีน สหรัฐสนับสนุนก๊กมินตั๋ง และไทยสนับสนุนกลุ่มกบฏหลายกลุ่ม เพื่อสร้างรัฐหรือพื้นที่กันชน ก่อนการหยุดยิง กองทัพที่มีชาวพม่าเป็นส่วนใหญ่ได้ดำเนินการทัพในฤดูแล้งทุกปีแต่คว้าน้ำเหลว พวกกบฏจะกลับมาทุกครั้งเมื่อกองทัพถอนกำลังกลับไป
รัฐบาลกลางที่พม่าครอบงำ (พลเรือนหรือคล้ายทหาร) ไม่สามารถบรรลุความตกลงทางการเมืองได้แม้เป้าหมายของการก่อการกำเริบทางเชื้อชาติสำคัญส่วนมาก (รวมทั้ง KNU) คือ การปกครองตนเองมิใช่การแยกตัวเป็นเอกราช ปัจจุบัน รัฐบาลได้ลงนามความตกลงหยุดยิงอย่างอึดอัดกับกลุ่มก่อการกำเริบส่วนใหญ่ แต่กองทัพยังไม่ได้รับความเชื่อใจจากประชากรท้องถิ่น กองทัพถูกกล่าวหาอย่างกว้างขวางว่าปฏิบัติต่อประชากรท้องถิ่นอย่างเลวร้ายแต่ไม่ถูกลงโทษ และถูกมองว่าเป็นกองกำลังยึดครองในภูมิภาคเชื้อชาติต่าง ๆ
สมัยปัจจุบัน ความขัดแย้งนั้นเป็นไปเพื่อต่อต้านรัฐบาลทหารซึ่งปกครองประเทศตั้งแต่ พ.ศ. 2505 ถึง 2554 ความขัดแย้งนี้เป็นสงครามที่กำลังดำเนินอยู่ที่เก่าแก่ที่สุดในโลก และได้รับความสนใจจากนานาชาติอันเป็นผลจากการก่อการกำเริบ 8888 ใน พ.ศ. 2531, งานของนักเคลื่อนไหว ออง ซาน ซูจี, การประท้วงต่อต้านรัฐบาลในปลาย พ.ศ. 2550 และความเสียหายอันเกิดขึ้นจากพายุไซโคลนนาร์กิส ซึ่งทำให้มีผู้เสียชีวิตกว่า 80,000 คน และสูญหายอีก 50,000 คน ในกลาง พ.ศ. 2551
การหยุดยิง พ.ศ. 2555
ในเดือนมกราคม พ.ศ. 2555 รัฐบาลพม่าประกาศความตกลงหยุดยิงกับกบฏกะเหรี่ยง การหยุดยิงรวมถึงความตกลงซึ่งกำหนดการสื่อสารเปิดเผยระหว่างรัฐบาลกับกบฏกะเหรี่ยง เช่นเดียวกับเปิดช่องทางปลอดภัยแก่กบฏกะเหรี่ยงในประเทศ รัฐบาลพม่าได้นิรโทษกรรมนักโทษ KNU กว่า 6,000 คน และลดโทษนักโทษอีก 38,964 คน
ความตกลงสันติภาพระหว่าง KNU กับรัฐบาลพม่าเป็นหนึ่งในข้อเรียกร้องหลักโดยประเทศตะวันตกก่อนจะมีการยกเลิกการลงโทษทางเศรษฐกิจ
ตำบลคำไฮใหญ่
ตำบลคำไฮใหญ่ เป็นตำบลหนึ่งในเขตอำเภอดอนมดแดง จังหวัดอุบลราชธานี ตั้งขึ้นในปี พ.ศ. 2321 โดยประชาชนที่อพยพมาจากเมืองเชียงรุ้งและประเทศลาวครั้งพระวอพระตานำผู้คนมาสร้างบ้านแปงเมือง คำไฮใหญ่ตั้งชื่อตามแอ่งน้ำขนาดใหญ่หลังหมู่บ้าน มีต้นไฮขึ้นหนาทึบร่มรื่นและมีน้ำไหลผ่านตลอดทั้งปี และตั้งชื่อว่าคำไฮใหญ่มาโดยตลอด แล้วสร้างวัด กำแพงเมือง และขยายอาณาเขตมาเป็นเวลา 200 กว่าปีจนถึงปัจจุบัน
ก็อตซิลล่า ถล่ม เดสทรอยย่า ศึกอวสานก็อตซิลล่า
ก็อตซิลล่า ถล่ม เดสทรอยย่า ศึกอวสานก็อตซิลล่า (ゴジラvsデストロイア ,Godzilla vs. Destoroyah) เป็นภาพยนตร์แนววิทยาศาสตร์ไคจูในปี ค.ศ. 1995 ผู้อำนวยการสร้างโดย Tomoyuki Tanaka และ Shogo Tomiyama กำกับโดย Takao Okawara เป็นภาพยตร์เรื่องที่ 22 ของก็อตซิลลาซีรีส์ ซึ่งต่อจากภาคก็อดซิลลา ปะทะ สายพันธุ์ก็อดซิลลาต่างดาว และเป็นภาคสุดท้ายในยุคเฮย์เซย์ โดยออกฉายทางโรงภาพยนตร์ทั่วญี่ปุ่นในวันที่ 10 ธันวาคม ค.ศ. 1995 (พ.ศ. 2538) ผลิตโดยบริษัท โตโฮ
ภาพยนตร์เรื่องนี้ถูกวางจำหน่ายในหนังแผ่น ในสหรัฐอเมริกาในปี ค.ศ. 1999 โดย Columbia TriStar Home Video
เรื่องย่อ
ในปี ค.ศ. 1996 หลังจากการตายของสเปชก็อดซิลลา Miki Saegusa ได้เดินทางไปพบเกาะที่กำเนิดในการตรวจสอบก็อตซิลล่า และลูกชาย แต่เธอก็พบว่าทั้งเกาะถูกทำลายไป ในฮ่องกง ก็อตซิลล่าปรากฏตัว ปกคลุมไปด้วยเรืองแสงมีผื่นขึ้นเหมือนลาวา อาละวาดก่อให้เกิดความเสียหายที่สำคัญและฆ่าพลเรือนหลายพันคน กลุ่มของผู้แทนจากกองกำลังป้องกันตนเองญี่ปุ่น ว่าจ้างนักศึกษาวิทยาลัย Kenichi Yamane หลานชายของ Dr. Kyohei Yamane เข้ามาทำงานที่ศูนย์ในความพยายามที่จะคลี่คลายความลึกลับของสภาวะของก็อตซิลล่า Yamane สงสัยว่า หัวใจของก็อตซิลล่า ทำหน้าที่เป็นเครื่องปฏิกรณ์นิวเคลียร์ ที่ผ่านการหลอมละลายนิวเคลียร์ เมื่อก็อตซิลล่ามีอุณหภูมิถึง 1,200 องศาเซลเซียส เขาจะระเบิดด้วยความเร็วเพิ่มมากขึ้นกว่าทุกอาวุธนิวเคลียร์ของโลก
ตำบลคำไฮใหญ่
สภาพทั่วไป
ตำบลคำไฮใหญ่มีพื้นที่ 36.51 ตารางกิโลเมตร หรือ 22,818 ไร่
ก็อตซิลล่า ถล่ม เดสทรอยย่า ศึกอวสานก็อตซิลล่า
เรื่องย่อ
การปรับใช้ต่อสู้ของยานพาหนะ JSDF ที่บินติดอาวุธด้วยอาวุธเย็นต่อต้านนิวเคลียร์ในการป้องกันครั้งนี้คือ Super X ในขณะที่นักวิทยาศาสตร์สร้างสูตรใหม่สำหรับการ Oxygen Destroyer ที่ถูกสร้างขึ้นโดย Dr. Serizawa ในปี ค.ศ. 1954
ตำบลคำไฮใหญ่
ประชากร
จำนวนประชากร 4,729 คน (เดือนธันวาคม พ.ศ. 2552)
ฆโรดนา
ฆโรดนา (Гро́дна, ; Гродно; Grodno; Gardinas) หรือ โฆรัดแญ (Го́радня, ) เป็นเมืองในประเทศเบลารุส ตั้งอยู่บนฝั่งแม่น้ำเนมัน อยู่ใกล้กับชายแดนประเทศโปแลนด์และประเทศลิทัวเนีย (ราว 20 กิโลเมตร และ 30 กิโลเมตร ตามลำดับ) มีประชากร 327,540 คน
มีดที่สิบสาม
มีดที่ 13 เป็นการ์ตูนไทยที่สร้างสรรค์โดยทีมงาน Big Boss Band ปัจจุบันลงตีพิมพ์อยู่ในนิตยสาร BOOM สร้างสรรค์โดยนพ วิฑูรย์ทอง (Whitecrow) และ บุญเชิด แช่มประเสริฐ (Ice Hornet) ซึ่งเป็นการ์ตูนไทยที่เขียนต่อเนื่องมาตั้งแต่ พ.ศ. 2537]และเป็นหนึ่งในการ์ตูนไทยที่รู้จักกันอย่างกว้างขวาง ปัจจุบันมี 4 ภาค ซึ่งได้แก่ มีดที่ 13, The Legend, Nostalgia, Reborn (ภาคนิยาย) และมีดที่ 13 Extinction รวมถึง ยังได้รับการจัดพิมพ์เป็นฉบับนิยาย ซึ่งเนื้อหาจะมีความเข้มข้นและละเอียดกว่าในฉบับการ์ตูน นอกจากนี้ ยังมี มีดที่ 13 Another Story ซึ่งเป็นตอนพิเศษอีกด้วย ซึ่งจะเป็นเรื่องราวเกี่ยวกับ ตัวละครแต่ละคนในมีดที่ 13 มีตอนด้วยกัน 8 และตอนที่ 5 เป็นตอนพิเศษที่ คุณชาติ หรือ SS แห่ง มอนสเตอร์คลับ เป็นคนเขียน
มีดที่ 13 เป็นการ์ตูนไทยที่ได้รับการจัดพิมพ์ต่อเนื่องมากว่า 20 ปี รวมถึงเป็นเรื่องราวมีผู้ติดตามเป็นจำนวนมากเรื่องหนึ่ง
ภาคแรก
เป็นภาคที่จะกล่าวถึงประวัติของมาร์คัสในวัยเด็ก ตั้งแต่พ่อแม่ น้องสาว (มาทิลด้า) ถูกสังหารโดยนักสู้หัวกะโหลก ทั้ง 12 คน ตัวมาร์คัสที่ถูกก็อด ฝังดาบหักกระดูกไว้ในหัวใจ (เทพดาบหัก 1 ในนักสู้หัวกะโหลก) และสาเหตุที่มาร์คัสต้องกลายมาเป็นนักสู้หัวกะโหลกคนที่ 13 โดยผู้ดำเนินเนื้อเรื่องจะเป็นจัสติน ซึ่งเนื้อเรื่องจะเต็มไปด้วยความแค้น ความชิงชัง และ ความรัก
ภาค 2: The Legend
ในตอนต้นเรื่อง มาร์คัสจะยุติความแค้นของตัวเอง และกำลังจะแต่งงานกับชาช่า แต่ถูกขัดขวางโดยนักสู้หัวกะโหลกที่เหลือ คือ ซับบาธ กับ โทมาฮ็อค จากการกระทำของ 2 คนนี้ เป็นสาเหตุให้ชาช่าต้องตาย ซึ่งเป็นชนวนความแค้นอีกครั้งของมาร์คัส และจะรุนแรงกว่าครั้งก่อน เพราะการสูญเสียคนที่รักที่สุด การกลับมาของเซพัลทูล่าซึ่งสำเร็จวิชาอวตาร อีกทั้งยังมีนักสู้หัวกะโหลกคนที่ 14 อีก รวมถึงการปรากฏตัวของราชาโซโลมอนและขุนพลราชาทั้ง 5 และความเกรียงไกรของกองทัพเทวดา โดยจัสตินจะเป็นผู้ดำเนินเรื่อง ซึ่งอาจจะกล่าวได้ว่าภาคนี้ จัสติน กับ มาร์คัส เป็นพระเอกเหมือนกัน
ภาค 3: Nostalgia
หลังจากที่พวกของจัสตินพ่ายแพ้ที่หอทรงธรรมจนต้องหนีจากผืนดิน ไปอาศัยในทะเลกลายเป็นโจรสลัด และเหล่านักสู้หัวกะโหลกได้ครองยุทธภพ ทุก ๆ อย่างก็เริ่มเลวร้ายลงทุกขณะ มาคัสซึ่งบัดนี้ถูกจองจำในเหล็กได้รับการปลดปล่อยจาก พันธนาการ แต่เขากลับสูญเสียความทรงจำ เขาได้อาศัยอยู่ในหมู่บ้านกล้วยไม้สวรรค์ซึ่งปกครองโดย กล้วยไม้ขาวรุ่นที่ 2 นี้เป็นเพียงความสงบสุขเพียงชั่วคราว จนกระทั่งกล้วยไม้แดงได้ลักพาตัวเด็กที่สนิทกับมาคัสไป มาคัสจึงออกตามหา และทำให้ความทรงจำของเขากลับมา เขาจะต้องสะสางความแค้นกับหัวกะโหลก ความแค้นที่มืดมิด การต่อสู้ที่ร้อนระอุได้เปิดฉากขึ้นอีกครั้ง
ภาค 4: Extinction
บทสรุปความแค้นของมาร์คัสและอิสรภาพสุดท้ายของชาวโลก ซึ่งเหล่าอธรรมได้กระทำการโจมตีเกาะมรกต ซึ่งเป็นที่มั่นสุดท้ายของเก็งโคริว จัสติน
ภาคนิยาย: Reborn
เป็นการทำมีดที่ 13 ออกมาในนิยายกำลังภายในและแฟนตาซี เนื้อหานั้นจะคล้ายกับมีดที่ 13 ในภาคแรก แต่จะมีรายละเอียดต่างๆมากกว่า เพราะจะมีส่วนที่ผู้แต่งต้องการเสริมให้ผู้อ่านเพิ่มเติมเข้าไปด้วย ถึงจะไม่มีภาพเหมือนฉบับการ์ตูนแต่ก็จะมีการบรรยายที่ละเอียดและสวยงาม มีความสนุกได้อรรถรสไม่แพ้ฉบับการ์ตูนจริงๆ
ตอนพิเศษ: Another Story
เป็นส่วนของตอนพิเศษก่อนเริ่มภาค Extinction จะกล่าวรายละเอียดของตัวละคร
การสร้าง
มีดที่ 13 เป็นการ์ตูนที่ นพ วิฑูรย์ทอง และ บุญเชิด แช่มประเสริฐ ได้รับแรงบันดาลใจมาจากภาพยนตร์จีนยุคชอว์บราเธอร์ และครั้งหนึ่ง นพ วิฑูรย์ทอง ได้เปิดเผยว่า มีดที่ 13 เป็นการ์ตูนที่ได้รับแรงบันดาลใจมาจากการ์ตูนอเมริกันอย่างสปอว์น กับการ์ตูนมาร์เวลคอมิกส์ ตลอดจนการ์ตูนญี่ปุ่นอย่างดราก้อนบอล และโดราเอม่อน มาเป็นแนวทางในการเขียน ซึ่งได้รับค่าตอบแทนในการตีพิมพ์หน้าละ 200 บาทในช่วงแรก เนื่องจากในช่วงนั้นเขายังไม่ใช่นักเขียนอาชีพ ปัจจุบัน เขามีแผนการณ์สร้างให้ภาคนี้เป็นภาคสุดท้าย และเนื่องจากการลงเส้นที่เน้นความละเอียดและรุนแรง ส่งผลให้ทีมงานคนหนึ่งต้องทนทรมานกับการเว้นช่วงผ่าตัดมือก่อนทำการปิดต้นฉบับในภาคดังกล่าวมาแล้วครั้งหนึ่ง
การตอบรับ
นายแพทย์ประเสริฐ ผลิตผลการพิมพ์ ซึ่งเป็นนักวิจารณ์การ์ตูน กล่าวถึงลายเส้นและเนื้อเรื่อง มีดที่ 13 ในช่วงแรกว่าค่อนข้างรบกวนจิตใจอยู่บ้าง อย่างไรก็ตาม เขาก็ได้กล่าวชมเชยในด้านพัฒนาการ โดยยกย่องเนื้อเรื่องของภาค Extinction ว่ามีความเหนือกว่า Nostalgia อย่างเห็นได้ชัด โดยมีการเล่าเรื่องที่ชัดเจน และมีลายเส้นสวยงามมากขึ้น ซึ่งครั้งหนึ่ง นพ วิฑูรย์ทอง ได้เปิดเผยว่าพบการแสดงความเห็นจากผู้อ่านทางอินเทอร์เน็ตในเชิงลบ โดยการแสดงข้อความขับไล่พร้อมกับการแสดงภาพล้อเลียนการแขวนคอ ทำให้เขาถึงกับร้องไห้มาแล้วครั้งหนึ่ง อย่างไรก็ตาม เขาก็ยืนยันที่จะไม่ท้อถอย และได้รับความเชื่อมั่นจากเพื่อนร่วมทีมทุกคนที่จะให้เขาเป็นหัวหน้าต่อไป
มีดที่ 13 เป็นผลงานที่ได้รับการจัดพิมพ์อย่างต่อเนื่องมาเป็นระยะเวลากว่าสิบปีกับจำนวนกว่าห้าสิบเล่ม และมีการนับค่าลิขสิทธิ์เฉพาะเล่มแรกอยู่ที่ประมาณเกือบ 5 ล้านบาทในปัจจุบัน
เจฟฟรีย์ที่ 5 เคานต์แห่งอ็องฌู
เจฟฟรีย์ที่ 5 เคานต์แห่งอ็องฌู (Geoffrey V, Count of Anjou) เป็นเคาต์แห่งอ็องฌู ตูแรน และเมนต่อจากพระบิดาในปี 1129 และเป็นดยุกแห่งนอร์ม็องดีตั้งแต่ปี 1144 พระองค์ทรงอภิเษกสมรสกับสมเด็จพระจักรพรรดินีมาทิลดาพระราชธิดาในพระเจ้าเฮนรีที่ 1 แห่งอังกฤษ ทั้งสองพระองค์มีโอรสด้วยกัน 3 พระองค์ โอรสองค์โตได้ครองราชย์เป็นกษัตริย์อังกฤษพระนามว่าพระเจ้าเฮนรีที่ 2 แห่งอังกฤษในเวลาต่อมา พระเจ้าเฮนรี่ที่ 2 ทรงก่อตั้งราชวงศ์ราชวงศ์แพลนแทเจเนต โดยชื่อของราชวงศ์มาจากพระนามของเจฟฟรีย์
รายชื่อตัวละครในซอร์ดอาร์ตออนไลน์
ต่อไปนี้คือ รายชื่อตัวละครในซอร์ดอาร์ตออนไลน์
ตัวละครสำคัญ
ตัวเอก บท Aincrad, บท Fairy Dance, บท Phantom Bullet, และ บท Alicization
ตัวเอก บท Aincrad และ บท Mother's Rosario
ตัวละครหลัก
ตัวเอก บท Aincrad, บท Fairy Dance, บท Phantom Bullet, และ บท Alicization
ตัวเอก บท Aincrad และ บท Mother's Rosario
ยูกิ คามาตานิ
ยูกิ คามาตานิ เป็นนักเขียนการ์ตูนและนักวาดชาวญี่ปุ่น มีชื่อเสียงจากซีรีส์มังงะเรื่อง คัมภีร์ลับเจ้านินจา  ที่ตีพิมพ์โดยสแควร์เอนิกซ์
ประวัติ
ในปี ค.ศ. 2555 คามาตานิเปิดเผยอัตลักษณ์ทางเพศของตนทางทวิตเตอร์ว่าเป็นเอเซ็กชวลและสถานะเพศเอ็กซ์ ในหน้าโพรไฟล์ทวิตเตอร์ของคามาตานิ บันทึกสถานะเพศของตนว่า "toX" ตามแบบแผนของคนข้ามเพศที่ระบุตนว่าเป็น FTM (ชายข้ามเพศ) หรือ MTF (หญิงข้ามเพศ) ซึ่งปกปิดสถานะเพศที่ถูกกำหนดตั้งแต่แรกเกิด
ในการให้สัมภาษณ์ในปี พ.ศ. 2561 คามาจานิเล่าถึงความเจ็บปวดที่ตนต้องเผชิญในช่วงวัยรุ่นเนื่องจากการดิ้นรนเพื่ออัตลักษณ์ของตนเอง ประสบการณ์เหล่านี้สะท้อนอยู่ในผลงานซีรีส์มังงะเรื่อง เพียงพบบรรจบฝัน ซึ่งเรเชล ทอร์นได้กล่าวถึงซีรีส์มังงะเรื่องนี้ว่า "อาจเป็นครั้งแรกที่ฉันนึกได้ว่าคนข้ามเพศกำลังถูกกล่าวถึง [ประสบการณ์ข้ามเพศ] หรือบรรยายถึง [พวกเขา] ในที่แห่งใดนอกเหนือไปรูปแบบมังงะความเรียง"
ผลงาน
มังงะของคามาตานิมักจะนำเสนอตัวละครในช่วงชีวิตที่เปลี่ยนผ่านและประเด็นเกี่ยวกับอัตลักษณ์และความเป็นคนชายขอบ คามาตานิอ้างถึง โมโตะ ฮางิโอะว่าเป็นแรงบันดาลใจหลัก เช่นเดียวกับฮางิโอะ มังงะของคามาตานิมักจะเน้นในเรื่อง เรื่องสถานะเพศและการอุปมาทางการเห็น
คัมภีร์ลับเจ้านินจา
ผลงานเปิดตัวของคามาตานิเรื่องคัมภีร์ลับเจ้านินจา  เป็น "มังงะนินจาสมัยใหม่" เกี่ยวกับเด็กวัยรุ่นที่ดูธรรมดาแต่ร่างกายมีพลังนินจามากความสามารถซึ่งกลุ่มนินจาที่ซ่อนตัวอยู่เข้าต่อสู้เพื่อชิงพลังนั้น มังงะเข้ารอบสุดท้ายในรางวัลของเทศกาลศิลปะสื่อญี่ปุ่นครั้งที่ 9 ในปี พ.ศ. 2548 ในสาขามังงะเน้นเนื้อเรื่อง และในที่สุดก็ได้รับการแนะนำจากคณะกรรมการ หนังสือมังงะเล่มที่ 14 ซึ่งเป็นเล่มสุดท้ายตีพิมพ์ในญี่ปุ่นในปี พ.ศ. 2554 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ คามาตานิร่วมงานกับสตูดิโอเจซีสตาฟในการสร้างซีรีส์อนิเมะ 26 ตอนที่ดัดแปลงมาจากคัมภีร์ลับเจ้านินจา กำกับโดยคูนิฮิซะ ซูงิชิมะ ออกอากาศในญี่ปุ่นทางช่องทีวีโตเกียว ในปี พ.ศ. 2551
บุชชิ โนะ บิชชิง
บุชชิ โนะ บุชชิง: คามากูระ ฮัมบุง บุชชิโรกุ เป็นมังงะแนวจินตนิมิตอิงประวัติศาสตร์ตีพิมพ์โดยสแควร์เอนิกซ์ และเผยแพร่ทางนิตยสารดิจิตอลกังกังออนไลน์ หนังสือมังงะเล่มแรกตีพิมพ์ในประเทศญี่ปุ่นในปี พ.ศ. 2557
เพียงพบบรรจบฝัน
เพียงพบบรรจบฝัน  ดำเนินเรื่องในเมืองโอโนมิจิ จังหวัดฮิโรชิมะ คามาตานิแสดงถึงตัวละครต่าง ๆ ที่เป็นเควียร์ ที่มาให้คำนิยามกับอัตลักษณ์ของตน สำนักพิมพ์โชงากูกังตีพิมพ์หนังสือมังงะรวมเล่ม (ทังโกบง) ทั้งหมด 4 เล่มตั้งแต่วันที่ 11 ธันวาคม พ.ศ. 2558 ถึง 19 กรกฎาคม พ.ศ. 2561 มังงะมีลิขสิทธิ์ในประเทศไทยโดยสำนักพิมพ์เซนชู
ไฮเรส วะ ทาบิจิ โนะ ฮาเตะ
คามาจานิกลับมาทำงานให้กับนิตยสารมอนิงทูรายเดือนของสำนักพิมพ์ชูเอชะอีกครั้งด้วยผลงานเรื่อง ไฮเรส วะ ทาบิจิ โนะ ฮาเตะ () เริ่มวันที่ 22 ตุลาคม พ.ศ. 2563 เรื่องราวเกี่ยวกับเทพเจ้า ชายผู้เป็นอมตะ และหญิงสาวที่ต้องการตายเพื่อที่เธอจะได้กลับมาพบกับเพื่อนอีกครั้ง
ผลงานอื่น ๆ
ลีเบราเมนเต  รวมมังงะเรื่องสั้นแนวจินตนมิต ตีพิมพ์ในปี พ.ศ. 2548 โดยสแควร์เอนิกซ์
มังงะเรื่องสั้นโดยคามาตานิปรากฏในรวมผลงานมังงะของโทเคนรันบุอย่างเป็นทางการหลายชุดที่ตีพิมพ์โดยสำนักพิมพ์โชงากูกังและสแควร์เอนิกซ์
ในปี พ.ศ. 2560 คามาตานิร่วมมือกับนักเขียนบทยาซูโกะ โคบายาชิ ในมังงะแนว "นาฏกรรมย้อนยุค" ร่วมสมัยสามตอนที่มีชื่อว่า อันล็อก (アンロック)
ฟาเรนไฮธ์ (วงดนตรีไทย)
ฟาเรนไฮธ์ (Fahrenheit) เป็นศิลปินกลุ่มในเครือแกรมมี่ สมาชิกประกอบไปด้วย พิราพร พรานมนัส (ทราย) นักร้องนำ กิตติศักดิ์ โคตรคำ (ใหญ่) มือกลอง ชำนาญ เขม่นจันทร์ มือกีตาร์ และ อาคม นุชนิล (เอก) มือเบส อดีตสมาชิก คือ อภิรัฐ สุขจิตร์ (รัฐ) มือเบสซึ่งออกอัลบั้มสองอัลบั้มแรก จากนั้นจึงออกจากวงไป และ พิเชษฐ์ เครือวัลย์ มือกีตาร์ ที่ออกจากวงหลังอัลบั้มฟาเรนไฮธ์เวย์
สมาชิก
อดีตนักร้องวงสตูดิโอโตโม่ มีเพลงที่มีชื่อเสียงคือ ไม่มีสิ่งไหน อดีตนักร้องและมือกีต้าร์วง SYAM (ไซแอ้ม) ผลงานเพลงที่รู้จักกันดี ได้แก่ เกินใจจะอดทน เรี่ยมเร้เรไร เธอเปลี่ยนไป เจียมตัว เป็นอดีตมือเบสวงแท็กซี่ และเป็นผู้เรียบเรียงเพลงและทำนองให้อัสนี & วสันต์ อย่างเด็กเลี้ยงแกะ และดิน น้ำ ลม ไฟ อดีตมือกลองมากประสบการณ์จากวงโลโซ และเป็นผู้เรียบเรียงเพลง/ทำนองให้อัสนี & วสันต์ อย่างเด็กเลี้ยงแกะ และดิน น้ำ ลม ไฟ อีกด้วย
เป็นอดีตมือกีตาร์วง Y NOT 7 (วายน็อตเซเว่น) และเป็นผู้เรียบเรียงเพลง/ทำนองให้อัสนี & วสันต์ อย่างเด็กเลี้ยงแกะ และดิน น้ำ ลม ไฟอีกด้วย อดีตสมาชิก ลาออกหลังจากออกอัลบั้มเอ็กซ์ตรา ฟาเรนไฮธ์ เป็นอดีตมือเบสวงโลโซ
อัลบั้ม องศาฟาเรนไฮธ์
วางจำหน่าย 15 มกราคม พ.ศ. 2548
อัลบั้ม EXTRA FAHRENHEINT (เอ็กซ์ตรา ฟาเรนไฮธ์)
วางจำหน่าย 2 ธันวาคม 2548
อัลบั้ม Fahrenheit Way
วางจำหน่าย 6 กันยายน 2549
อัลบั้ม Double Rock Double Hits (Endorphine + Fahrenheit)
ร่วมกับ วงเอ็นโดรฟิน
อัลบั้ม BEST OF ฟาเรนไฮธ์
วางจำหน่าย 27 เมษายน พ.ศ. 2555
การออกเสียงประชามติ
ประวัติ
คำว่าการออกเสียงประชามติ หรือ referendum มีรากศัพท์มาจากภาษาละติน "ad referendum" มีความหมายว่า "การนำมาให้สัตยาบัน" (หรือการนำมาให้รับรอง) แนวคิดเรื่องนี้เกิดขึ้นนานแล้วในทวีปยุโรป
ประเทศที่ปกครองในระบอบประชาธิปไตย อำนาจสูงสุดในการปกครองประเทศมาจากประชาชน เพื่อให้สมาชิกในสังคมอยู่ร่วมกันเป็นปกติสุข มติของคนในสังคมจึงถือเป็นเรื่องสำคัญ เดิมประชาชนในรัฐมีจำนวนไม่มาก จึงสามารถใช้อำนาจออกเสียงต่อกิจการบ้านเมืองได้โดยตรง แต่เมื่อรัฐเจริญขึ้นและมีประชากรมากขึ้น หากต่างคนต่างใช้อำนาจก็ย่อมทำให้เกิดความวุ่นวาย ต่อมาจึงจัดให้มีระบบผู้แทนราษฎรขึ้นเพื่อแก้ไขปัญหาดังกล่าว ผู้แทนราษฎรทำหน้าที่รับความคิดเห็นมาจากประชาชน ออกเสียงแทนประชาชนในเรื่องต่าง ๆ เป็นผู้ใช้อำนาจนิติบัญญัติ (จัดทำกฎหมาย) และอำนาจบริหาร (คณะรัฐมนตรี) แทนประชาชน
การออกเสียงประชามติเป็นกลไกที่นำมาเสริมทฤษฎีตัวแทนของประชาชน โดยให้สิทธิแก่ประชาชนในการตัดสินใจต่อกิจการหรืองานใด ๆ สนับสนุนหลักการสำคัญของระบอบประชาธิปไตยอย่างแท้จริง นอกจากการให้สิทธิประชาชนออกเสียงประชามติในเรื่องเกี่ยวกับรัฐธรรมนูญแล้ว บางประเทศยังเปิดโอกาสให้มีการออกเสียงประชามติในเรื่องอื่น ๆ เช่น ร่างกฎหมายหรือนโยบายที่สำคัญหรือกิจการอื่นที่ส่งผลกระทบต่อประชาชน
ประเทศไทย
หลายประเทศมีการออกเสียงประชามติเป็นเวลาหลายร้อยปีแล้ว ประเทศไทยเคยมีการนำเอาการออกเสียงประชามติมาบัญญัติไว้ในรัฐธรรมนูญแห่งราชอาณาจักรไทย ฉบับ พ.ศ. 2492 ฉบับ พ.ศ. 2511 ฉบับ พ.ศ. 2517 ฉบับ พ.ศ. 2540 และฉบับชั่วคราว พ.ศ. 2549 โดยสามฉบับแรกกำหนดให้ประชาชนมีสิทธิออกเสียงประชามติในกรณีที่เป็นการแก้ไขเพิ่มเติมรัฐธรรมนูญเท่านั้น ส่วนฉบับ พ.ศ. 2540 กำหนดให้นายกรัฐมนตรีและคณะรัฐมนตรีสามารถขอให้ประชาชนออกเสียงประชามติในเรื่องที่อาจกระทบถึงผลประโยชน์ของประเทศชาติหรือประชาชนตามหลักเกณฑ์ที่กำหนดไว้ในกฎหมายประกอบรัฐธรรมนูญ อย่างไรก็ตาม ประเทศไทยไม่เคยมีการดำเนินการออกเสียงประชามติตามที่รัฐธรรมนูญได้บัญญัติไว้จนกระทั่ง พ.ศ. 2550 ที่มีการออกเสียงให้ความเห็นชอบหรือไม่เห็นชอบต่อร่างรัฐธรรมนูญ พ.ศ. 2550
รัฐธรรมนูญ พ.ศ. 2550
รัฐธรรมนูญแห่งราชอาณาจักรไทย พุทธศักราช 2550 ได้บัญญัติให้นำการออกเสียงประชามติมาใช้ดังปรากฏในมาตรา 165 โดยการจัดให้มีการออกเสียงประชามติให้กระทำได้ในสองกรณี คือ กรณีที่คณะรัฐมนตรีเห็นว่ากิจการในเรื่องใดอาจกระทบถึงประโยชน์ได้เสียของประเทศชาติหรือประชาชน นายกรัฐมนตรีโดยความเห็นชอบของคณะรัฐมนตรีอาจปรึกษาประธานสภาผู้แทนราษฎรและประธานวุฒิสภาเพื่อประกาศในราชกิจจานุเบกษาให้มีการออกเสียงประชามติได้ และในกรณีที่มีกฎหมายบัญญัติให้มีการออกเสียงประชามติ โดยรัฐต้องดำเนินการให้ข้อมูลอย่างเพียงพอ และให้บุคคลฝ่ายที่เห็นชอบและไม่เห็นชอบกับกิจการนั้น มีโอกาสแสดงความคิดเห็นของตนได้อย่างเท่าเทียมกัน หลักเกณฑ์และวิธีการออกเสียงประชามติให้เป็นไปตามพระราชบัญญัติประกอบรัฐธรรมนูญว่าด้วยการออกเสียงประชามติ
สึกูเนะ
สึกูเนะ เป็นอาหารที่ทำโดยการปั้นเนื้อไก่หรือเนื้อปลาที่นำมาบดแล้วปั้นให้เป็นก้อนกลมหรือเป็นแท่ง
ทำโดยการใส่ตัวยึดเกาะ เช่น ไข่ไก่ แป้งมันฝรั่ง หรือมันภูเขา และเครื่องปรุงรส เช่น ขิง เกลือ และโชยุ ลงในเนื้อสัตว์ที่ตีหรือบดละเอียดแล้วนวดและปั้นเป็นก้อนลูกชิ้นหรือแท่ง
"สึกูเนะ" แปลว่าสิ่งที่ปั้นขึ้น (สึกูเนตะ, ねた) ด้วยมือหรือด้วยเครื่องมือ ไม่ขึ้นกับว่าใช้วัตถุดิบอะไร ถ้าเอาเนื้อที่นวดมาหยิบด้วยปลายนิ้วหรือช้อนแล้วใส่ในหม้อหรือน้ำซุปเลยก็จะเรียกว่า สึมิเระ
สึมิเระและสึกูเนะบางครั้งเรียกรวมกันว่า กัง (丸, がん)
เควิน เดวิส
เควิน ซีริล เดวิส (Kevin Cyril Davies, เกิดวันที่ 26 มีนาคม ค.ศ. 1977) เป็นอดีตนักฟุตบอลชาวอังกฤษ ตำแหน่งกองหน้า เคยเล่นในระดับพรีเมียร์ลีกให้กับเซาแทมป์ตัน, แบล็กเบิร์น โรเวอส์ และโบลตัน วอนเดอเรอส์ โดยหลังจากเลิกเล่นฟุตบอลอาชีพเควิน เดวิส เคยทำหน้าที่เป็นผู้จัดการทีมให้กับ สโมสรฟุตบอลเซาท์พอร์ต ในระดับเนชันนัลลีกนอร์ท ฤดูกาล 2017–2018
โดยสมัยที่ยังเป็นผู้เล่นเควิน เดวิส เริ่มโด่งดังมาจากการเป็นผู้เล่นดาวรุ่งของสโมสรฟุตบอลเชสเตอร์ฟีลด์ และสามารถพาเชสเตอร์ฟีลด์ที่ขณะนั้นลงแข่งขันในระดับดิวิชั่น 2 (เดิม) เข้าถึงรอบรองชนะเลิศเอฟเอคัพ ได้ในฤดูกาล 1996–1997 จากนั้นในฤดูกาลต่อมาเขาได้ย้ายไปเล่นให้กับสโมสรในระดับพรีเมียร์ลีกอย่างเซาแทมป์ตัน ก่อนที่ในฤดูกาล 1998–1999 แบล็กเบิร์น โรเวอส์ จะซื้อตัวเขาไปร่วมทีมด้วยค่าตัวที่เป็นสถิติสูงสุดของสโมสรในขณะนั้นที่ 7.5 ล้านปอนด์ แต่กลับไม่ประสบความสำเร็จและสโมสรต้องตกชั้นหลังจบฤดูกาล
โดยหลังจากที่แบล็กเบิร์น โรเวอส์ ต้องตกชั้นจากพรีเมียร์ลีก เขาได้ย้ายกลับมาเล่นให้กับเซาแทมป์ตันอีกครั้ง แต่ก็ไม่อาจสอดแทรกตัวเองขึ้นเป็นผู้เล่นตัวหลักของทีมได้ จนต้องย้ายไปเล่นให้กับกับมิลล์วอลล์ในดิวิชั่น 1 (เดิม) ด้วยสัญญายืมตัวในฤดูกาล 2002–2003 ก่อนจะถูกปล่อยตัวออกจากทีม
หลังจากนั้นเควิน เดวิส ได้ย้ายไปเล่นให้กับเพรสตันนอร์ทเอนด์ ในระดับฟุตบอลลีกวันเป็นเวลา 2 ฤดูกาล โดยในฤดูกาลสุดท้ายของเขากับเพรสตัน สโมสรสามารถเอาชนะในการแข่งขันรอบเพลย์ออฟของฟุตบอลลีกวัน และได้เลื่อนชั้นขึ้นสู่ฟุตบอลลีกแชมเปียนชิปได้สำเร็จ ก่อนที่เขาจะประกาศเลิกเล่นฟุตบอลอาชีพในวัย 38 ปี โดยเควิน เดวิส มีสถิติการยิงประตูในระดับพรีเมียร์ลีกถึง 88 ประตู นอกจากนี้ในระดับชาติเขายังเคยเล่นให้กับทีมชาติอังกฤษรุ่นอายุไม่เกิน 21 ปี และติดทีมชาติชุดใหญ่ในยุคของฟาบีโอ กาเปลโล
อ้างอิง
1977
สมเด็จพระราชาคณะ
สมเด็จพระราชาคณะ เป็นสมณศักดิ์รองจากสมเด็จพระสังฆราช สูงกว่าพระราชาคณะเจ้าคณะรอง มีคำนำหน้าราชทินนามว่า "สมเด็จ" เดิมทีสมเด็จพระราชาคณะเป็นตำแหน่งพระสังฆาธิการชั้นเจ้าคณะใหญ่มาตลอด จนกระทั่งมีการแยกออกมาเมื่อมีพระราชบัญญัติคณะสงฆ์ พ.ศ. 2484 ปัจจุบัน สมเด็จพระราชาคณะดำรงตำแหน่งเจ้าคณะใหญ่ฝ่ายมหานิกายเพียง 3 ตำแหน่ง 3 รูป และเจ้าคณะใหญ่คณะธรรมยุต 1รูป ทรงดำรงตำแหน่งเป็นสมเด็จพระสังฆราชด้วย
สมเด็จพระราชาคณะ ณ ปัจจุบัน มีทั้งหมด 9 รูป (ไม่รวมสมเด็จพระสังฆราช) แบ่งเป็นมหานิกาย 5 รูป และธรรมยุติกนิกาย 4 รูป อีดังนี้
คำศัพท์ที่ใช้กับสมเด็จพระราชาคณะ
คำสรรพนามที่บุคคลทั่วไปใช้แก่สมเด็จพระราชาคณะ เป็นแบบแผนแต่ก่อนมีดังนี้
แอนน์ ลิดเดลล์-เกรนเจอร์
แอนน์ ลิดเดลล์-เกรนเจอร์ (Anne Liddell-Grainger) (นามเดิม:แอนน์ อเบล สมิธ) เกิดเมื่อวันที่ 28 กรกฎาคม ค.ศ. 1932 ณ พระราชวังเค็นซิงตัน เป็นพระธิดาคนใหญ่ใน อดีตเจ้าหญิงเมย์แห่งเท็ค กับ เซอร์เฮนรี อเบล สมิธ เป็นพระนัดดาใน เจ้าหญิงอลิซ เคาน์เตสแห่งแอธโลน พระปนัดดาใน เจ้าชายลีโอโพลด์ ดยุกแห่งออลบานี เป็นผู้สืบเชื้อสายใน สมเด็จพระราชินีนาถวิกตอเรีย แอนน์ ลิดเดลล์-เกรนเจอร์ มีสิทธิ์ในการสืบราชบัลลังก์อังกฤษ ทั้งยังเป็นมารดาของ เอียน ลิดเดลล์-เกรนเจอร์ นักการเมืองชาวสหราชอาณาจักร
สมรส
แอนน์ อเบล สมิธ สมรสกับ เดวิด ลิดเดลล์-เกรนเจอร์ นักการเมืองชาวสกอตแลนด์ เมื่อวันที่ 14 ธันวาคม ค.ศ. 1957 ก่อนจะหย่ากันในปี ค.ศ. 1981 มีบุตรดังนี้
แอนน์ ลิดเดลล์-เกรนเจอร์ เป็นคนที่เคร่งศาสนามาก เธอทำหน้าที่เป็นมิชชันนารี ในประเทศแอฟริกา ก่อนจะกลับมาในลอนดอน ที่เมืองเค็นซิงตัน และทำงานในเรื่องการกุศล และยังมีศักดิ์เป็นพระญาติชั้นที่ 2 ใน สมเด็จพระราชินีนาถเอลิซาเบธที่ 2 แห่งสหราชอาณาจักร รัชกาลปัจจุบัน
พลังอะเดลข้ามขอบฟ้าโค่น 5 อภิมหาภัย
พลังอะเดลข้ามขอบฟ้าโค่น 5 อภิมหาภัย (The Extraordinary Adventures of Adèle Blanc-Sec ; Les aventures extraordinaires d'Adèle Blanc-Sec) เป็นภาพยนตร์ฝรั่งเศสที่เข้าฉายในปี พ.ศ. 2553 โดยสร้างจากการ์ตูนของ ฌาคส์ ทาร์ดิ เรื่องราวเกิดขึ้นในช่วง ค.ศ. 1920 ว่าด้วยนักข่าวสาว อะเดล บลอง-เซ็ค กับการคลายปมลึกลับพิศวงที่เปรียบเหมือนอินเดียน่าโจนส์สาวแห่งเมืองน้ำหอม
วัฒนา สิทธิวัง
วัฒนา สิทธิวัง (เกิด 25 ธันวาคม พ.ศ. 2500) เป็นนักการเมืองชาวไทย อดีตสมาชิกสภาผู้แทนราษฎรจังหวัดลำปาง พรรคพลังประชารัฐปัจจุบันสังกัดพรรครวมไทยสร้างชาติ
ประวัติ
วัฒนา สิทธิวัง เกิดเมื่อวันที่ 25 ธันวาคม พ.ศ. 2500 สำเร็จการศึกษา ศิลปศาสตรบัณฑิต สาขาศิลปศาสตร์ จากมหาวิทยาลัยราชภัฏลำปาง
การทำงาน
วัฒนา เคยรับราชการที่ สำนักงานเร่งรัดพัฒนาชนบท (รพช.) จังหวัดลำปาง ขณะเดียวกัน วัฒนาก็เคยผ่านการเรียนและฝึกปฏิบัติจากคณะแพทยศาสตร์ มหาวิทยาลัยเชียงใหม่ ทำหน้าที่ฝ่ายรักษาพยาบาลนานถึง 15 ปี ก่อนที่จะลาออกในเวลาต่อมา เพื่อที่จะมาทำงานในด้านการเมืองท้องถิ่น
งานการเมือง
วัฒนา เข้าสู่วงการการเมืองด้วยการเป็นนายกองค์การบริหารส่วนตำบลใหม่พัฒนา 1 สมัย จากนั้นจึงได้รับเลือกให้เป็นสมาชิกองค์การบริหารส่วนจังหวัดลำปาง 3 สมัย จนกระทั่ง พ.ศ. 2562 ได้รับตำแหน่งเป็นรองประธานสภาองค์การส่วนบริหารจังหวัดลำปาง ก่อนที่ต่อมาจะลงสมัครรับเลือกตั้งในการเลือกตั้งทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง เมื่อแพ้ให้กับ นาย อิทธิรัตน์ จันทรสุรินทร์ จากพรรคเพื่อไทย
แต่ต่อมา อิทธิรัตน์ได้เสียชีวิตลง จึงได้มีการเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2563 โดยที่วัฒนา ยังคงลงสมัครรับเลือกตั้งในสังกัดพรรคเดิม ซึ่งในการเลือกตั้งครั้งนี้ วัฒนาได้รับเลือกตั้งซ่อมในที่สุด ต่อมา กกต. มีมติให้ใบเหลือง และศาลฎีกามีคำสั่งให้หยุดปฏิบัติหน้าที่ ต่อมาศาลมีคำสั่งให้พ้นสภาพการเป็นสมาชิกสภาผู้แทนราษฎร กระทั่งได้ลาออกจากพรรคเศรษฐกิจไทยมาสมัครเป็นสมาชิกพรรครวมไทยสร้างชาติ
สมาชิกสภาผู้แทนราษฎร
วัฒนา สิทธิวัง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เขตปลอดทหาร
เขตปลอดทหาร (demilitarized zone หรือ demilitarised zone; ย่อ: DMZ) เป็นท้องที่ที่ห้ามดำเนินกิจกรรมทางทหาร โดยมักเป็นเขตแดนหรือพรหมแดนระหว่างอำนาจหรือพันธมิตรทางทหารสองฝ่ายหรือกว่านั้น และการห้ามเช่นว่ามักมีขึ้นโดยอาศัยสนธิสัญญาสันติภาพ การสงบศึก ความตกลงทวิหรือพหุภาคี บ่อยครั้งที่เขตปลอดทหารอยู่ในพื้นที่ควบคุมและทำหน้าที่เป็นเขตแดนระหว่างประเทศอย่างแท้จริง
เขตปลอดทหารหลายแห่งกลายเป็นเขตสงวนพันธุ์สัตว์ป่าไปโดยมิได้ตั้งใจ เพราะอันตรายเกินกว่าจะปลูกสร้างสิ่งใด ๆ ทั้งน้อยคนจะสามารถรุกล้ำหรือล่าสัตว์ในนั้นได้ เขตปลอดทหารทำนองนี้มีเขตปลอดทหารเกาหลี และเขตปลอดทหารเวียดนาม เป็นต้น
โดยทั่วไป ที่ว่า "ปลอดทหาร" นั้นหมายถึง แปลงให้พ้นจากประโยชน์หรือความมุ่งหมายทางทหาร กลับสู่อาณาเขตที่ปราศจากทหารสหภาพโซเวียตในอดีตมักใช้คำนี้ในความหมายดังกล่าวทั้งในภาษาตะวันตกและภาษาถิ่นของตัว
แม้ว่าเขตปลอดทหารหลายเขตเป็นดินแดนที่เป็นกลาง เพราะไม่มีฝ่ายใดสามารถเข้าไปควบคุมได้ แม้เป็นการปกครองดูแลโดยมิใช่เพื่อการยุทธก็ตาม แต่ในหลายกรณี ท้องที่ท้องที่หนึ่งจะปลอดทหารก็ต่อเมื่อมีความตกลงให้รัฐหนึ่ง ๆ มีอำนาจเต็มในอันที่จะปกครองดูแลท้องที่นั้นได้ และก็เป็นไปได้ที่ขั้วอำนาจต่าง ๆ จะตกลงกำหนดเขตปลอดทหารกันโดยไม่ได้ตกลงระงับข้อเรียกร้องทางดินแดนซึ่งยังขัดแย้งกันอยู่ กระบวนการแบบนี้จะเกิดขึ้นได้ก็โดยวิถีทางอันสันติ เช่น การเจรจาทางทูต หรือเสนอข้อหาต่อศาลยุติธรรมระหว่างประเทศ นอกจากนี้ อาจตกลงกำหนดเขตดังกล่าวกันโดยให้พักการเรียกร้องเช่นนั้นไว้ชั่วระยะหนึ่งก่อนก็ได้
ภาษาอาหรับคลาสสิก
ภาษาอาหรับคลาสสิก (Classical Arabic; CA; ٱلعَرَبِيَّة ٱلْفُصْحَىٰ, al-ʿarabīyah al-fuṣḥā) หรือภาษาอาหรับโกหร่าน (Koranic Arabic) เป็นรูปแบบของภาษาอาหรับที่ใช้ในวรรณคดีจากสมัยอุมัยยัดและอับบาสิด (ประมาณพุทธศตวรรษ 12 – 14) มีพื้นฐานมาจากสำเนียงในยุคกลางของเผ่าอาหรับ ภาษาอาหรับมาตรฐานสมัยใหม่ จะเป็นภาษาลูกหลานของภาษานี้ แม้ว่ารากศัพท์ และรูปแบบของภาษาอาหรับมาตรฐานสมัยใหม่จะต่างจากภาษาอาหรับคลาสสิก  แต่โครงสร้างประโยคยังไม่เปลี่ยนแปลง ในขณะที่สำเนียงที่ใช้พูดได้เปลี่ยนแปลงไปแล้ว ในโลกของชาวอาหรับ มีความแตกต่างเพียงเล็กน้อยระหว่างภาษาอาหรับคลาสสิกและภาษาอาหรับมาตรฐานสมัยใหม่ และทั้งคู่ถูกเรียกว่าอัล-ฟุศฮาในภาษาอาหรับซึ่งหมายถึงภาษาพูดที่ชัดเจน เนื่องจากเป็นภาษาที่ใช้เขียนคัมภีร์อัลกุรอ่าน จึงถือเป็นภาษาศักดิ์สิทธิ์ของมุสลิม และใช้ในพิธีทางศาสนา
ประวัติ
ภาษาอาหรับคลาสสิกมีจุดกำเนิดทางตอนกลางและตอนเหนือของคาบสมุทรอาระเบีย และต่างจากภาษาอาระเบียใต้โบราณ ที่ใช้พูดทางใต้ของคาบสมุทร ซึ่งในปัจจุบันคือเยเมน ภาษาอาหรับคลาสสิกเป็นภาษาลูกหลานที่เหลืออยู่เพียงภาษาเดียวของกลุ่มภาษาอาระเบียเหนือโบราณ  จารึกที่เก่าที่สุดของภาษาอาหรับคลาสสิกมีอายุราว พ.ศ. 871 เรียกว่าจารึกนมาเราะห์ เขียนด้วยอักษรนาทาบาเอียน และตั้งชื่อตามสถานที่ที่พบในซีเรียทางใต้เมื่อเดือนเมษายน พ.ศ. 2444 เมื่อศาสนาอิสลามแพร่หลายออกไป ภาษานี้กลายเป็นภาษาที่มีความสำคัญทางวิชาการและศาสนา ความสัมพันธ์ระหว่างภาษาอาหรับคลาสสิกกับสำเนียงสมัยใหม่ เทียบได้กับความสัมพันธ์ระหว่างภาษาละตินกัลกลุ่มภาษาโรมานซ์ หรือภาษาจีนยุคกลางกับภาษาจีนในปัจจุบัน
ลักษณะ
ภาษาอาหรับคลาสสิกเป็นภาษาในกลุ่มภาษาเซมิติกที่มีความคล้ายคลึงทั้งด้านการเชื่อมต่อและการออกเสียงกับภาษาฮีบรู ภาษาอัคคาเดียน ภาษาอราเมอิก และภาษาอัมฮาริก โดยมีรากศัพท์ประกอบด้วยพยัญชนะสามตัว ซึ่งบรรจุความหมายพื้นฐาน จากนั้นจะผันแปรไปตามกรรมหรือการกระทำที่เกี่ยวข้อง เช่น
ไวยากรณ์
ไวยากรณ์ภาษาอาหรับ (قواعد‎, หมายถึงกฏ) พัฒนาขึ้นเมื่อราวพุทธศตวรรษที่ 12 หนังสือเล่มแรกเกี่ยวกับไวยากรณ์ภาษาอาหรับเรียก ʻAbd Allāh ibn Abī Isḥāq ในปัจจุบันจะเรียกไวยากรณ์ของภาษานี้ว่าไวยากรณ์สำหรับภาษาโกหร่าน และใช้รูปประโยคแบบดั้งเดิม
ทูไนท์ ไลฟ์
ทูไนท์ ไลฟ์ (2 Nite Live) เป็นรายการเสนอเพลงมิวสิกวิดีโอของค่ายอาร์เอส ออกอากาศสด ออกอากาศครั้งแรกเมื่อวันที่ 5 มกราคม พ.ศ. 2548 ทางช่อง 7 สี ทุกวันพุธและวันพฤหัสบดี  จนถึงวันที่ 26 มิถุนายน พ.ศ. 2551 และได้ย้ายมาออกอากาศทางสถานีวิทยุโทรทัศน์กองทัพบก เมื่อวันที่ 5 กรกฎาคม พ.ศ. 2551 จนถึงวันที่ 26 มิถุนายน พ.ศ. 2554 โดยออกอากาศทุกคืนวันเสาร์และวันอาทิตย์ในเวลา 00.40-01.55 น.
ซีซั่นที่ 1
=== ซีซั่นที่ 2 ===
ซีซั่นที่ 3
ป๊อป
ซีซั่นที่ 1 (2548 - 31 มกราคม 2551)
เป็นการสัมภาษณ์และตอบปัญหาชีวิตเกี่ยวกับวัยรุ่นจากทางบ้านพร้อมทั้งมีการตั้งประเด็นปัญหาหรือเรื่องราว สถานการณ์ต่างๆผ่านทางSMS ในรูปแบบ ปลดทุกข์ ระบายสุข
เปิดประเด็น
จะมีการสำรวจว่าเรื่องที่เป็นประเด็นในแต่ละครั้งมีความคิดเห็นอย่างไร โดยมีตัวเลือก 2 ตัวเลือก (ซึ่งเปลี่ยนไปตามหัวข้อนั้นๆ) และพิธีกรแต่ละคนจะต้องอยู่ข้างใดข้างหนึ่ง ซึ่งจะมีการเปิดเผยผลโพลในช่วงท้ายของแต่ละช่วงว่าผลโพลฝ่ายใดมากกว่ากัน และในช่วงสุดท้ายของรายการถ้าฝ่ายใดมีผลโพลน้อยกว่าจะต้องถูกลงโทษ (เช่น จับสิ่งของภายในกล่องโดยปิดตา) เป็นต้น
ช่วงสัมภาษณ์ศิลปิน
เป็นการสัมภาษณ์ศิลปินหรือนักแสดงที่ได้รับความนิยมในขณะนั้น แต่ในซีซั่นนี้พิธีกรจะเชิญศิลปินที่เข้ามาสัมภาษณ์มาอยู่ฝ่ายของพิธีกรคนนั้นๆ
ซีซั่นที่ 3 (4 ตุลาคม 2551 - เมษายน 2553)
รูปแบบรายการในซีซั่นที่3 จะมีทั้งหมด2แบบ
ฮอต ฮอต ฮอต (Hot Hot Hot)
เป็นการนำเสนอมิวสิกวีดีโอที่มาใหม่หรือกำลังได้รับความนิยมในขณะนั้น โดยจะเปิดเพลงสลับกับช่วงต่างๆ ของรายการ
ประตูเดา (Amazing Door)
ในช่วงนี้จะเปิดมิวสิกวีดีโอแล้วให้ผู้ร่วมสนุกทายว่าสิ่งที่เห็นอยู่ในมิวสิกวีดีโอช่วงนั้น โดยจะมีปรัศนีออกมา 2 คน ให้ผู้ร่วมสนุกเลือกมา 1 คน ถ้าเป็นคำตอบที่ถูกต้อง จะได้รับของรางวัลจากทางรายการ
Was up Man และ น็อค น็อค น็อค (Knock Knock Knock)
เป็นการนำเสนอข่าวสารที่เกี่ยวข้องกับศิลปินค่ายอาร์เอสและวัยรุ่น แต่ในช่วง น็อค น็อค น็อค จะมีการร่วมสนุกจากผู้ชมทางบ้าน โดยถ้าเป็นคำตอบที่ถูกต้อง จะได้รับของรางวัลจากทางรายการ
1900 Oke
ช่วงนี้จะให้ผู้ชมสามารถฝากเสียงร้องคาราโอเกะ โดยจะมีเพลงโจทย์กำหนดให้ในแต่ละเดือนๆละ4เพลง โดยเมื่อถึงสิ้นเดือนนั้นๆ จะทำการตัดสินว่าใครจะได้ของรางวัลไป โดยพิธีกรทั้งหมดจะเป็นคนตัดสิน แต่ถ้าวันนั้นมีแขกรับเชิญมาร่วมรายการก็จะให้แขกรับเชิญเป็นผู้ตัดสินให้
ช่วงสัมภาษณ์ศิลปิน
เป็นการสัมภาษณ์ศิลปินหรือนักแสดงที่ได้รับความนิยมในขณะนั้น
ดาวประจำเดือน
สัมภาษณ์และเจาลึกศิลปินคนนั้น ทั้งหมด 8 เทปหรือ 1 เดือนเต็ม เป็นการสอบถาม อัปเดตข่าวคราวของศิลปินคนนั้นรวมถึงเสียงสัมภาษณ์ผ่านโทรศัพท์นั่นเอง
เม้น มัน มัน
ช่วงที่อัปเดตข่าวคราวของศิลปินในค่าย RS และ Kamikaze ทั้งหมด ช่วงนี้แบ่งออกเป็นหลายรอบของรายการ หมายความว่าช่วงนี้อาจจะมีมากกว่า 2 - 3 รอบต่อคืน
เด็กมีปัญหา
เป็นช่วงที่ผู้เล่นมีส่วนร่วมมากอีกช่วงนึง เป็นการโทรเข้ามาถามปัญหาแก่พิธีกรให้ตอบ หากถามแล้วพิธีกรตอบไม่ได้เกิน 2 ข้อก็ได้เสื้อจากร้าน Pixara และมีการถามคำถามกลับไปให้ผู้ชมส่ง SMS มาร่วมที่ 4747333 อีกด้วย
จัดไป วัยรุ่น
ช่วงแจกของแบบเดียวกับช่วงแจกแหลก เมื่อซีซี่นที่ผ่านมา แต่กติกามีอยู่ว่าต้องใช้เสียงรอสายของบริการ SUPER MAO *339 ของ RS ก่อน ส่วนรางวัลจะเป็นเสื้อจากศิลปินต่าง ๆ
ข่าวด่วนชวนเล่าเรื่อง
ช่วงของการรายงานบรรยากาศสดภาคสนาม จากสถานที่ต่างๆ เกี่ยวกับเหตุการณ์แต่ละเรื่อง เช่น การเมือง กิจกรรม หรืองานประเพณีต่างๆ รวมไปถึงเรื่องราวเกี่ยวกับต่างประเทศและกีฬา
กระแสวิพากย์วิจารณ์
นับตั้งแต่ ทูไนท์ไลฟ์ เริ่มออกอากาศครั้งแรก ได้มีกระแสวิพากย์วิจารณ์ในแง่ลบเกี่ยวกับเรื่องการลอกเลียนรูปแบบรายการ โดยเฉพาะการลอกเลียนรูปแบบรายการไฟว์ไลฟ์ ซึ่งมีลักษณะรูปแบบที่เหมือนกัน โดยรูปแบบรายการทูไนท์ ไลฟ์เมื่อครั้งที่ออกอากาศทางช่อง 7 สีนั้นเป็นมีลักษณะคล้ายกับไฟว์ไลฟ์ รูปแบบปรึกษาปัญหาคลายทุกข์ ซึ่งมีพิธีกรคือ นภาพร ไตรวิทย์วารีกุล และ ภูวนาท คุนผลิน โดยทูไนท์ ไลฟ์ และ ไฟว์ไลฟ์ ในขณะนั้นต่างมีรูปแบบรายการที่ปรึกษาปัญหาจากผู้ฟังทางบ้านเหมือนกัน จนกระทั่งทั้ง 2 รายการได้มีการปรับเปลี่ยนรูปแบบรายการทำให้กระแสวิจารณ์ด้านการลอกเลียนรายการได้ยุติลง
ในปัจจุบัน ทูไนท์ ไลฟ์ ยังคงมีการลอกเลียนรายการไฟว์ไลฟ์ อย่างต่อเนื่อง โดยรูปแบบของซีซั่นที่ 3 เนื้อหาบางช่วงได้มีการจงใจลอกเลียนรูปแบบของไฟว์ไลฟ์อย่างเห็นได้ชัดเช่น
นอกจากจะลอกเลียนรูปแบบรายการแล้วนั้น ทูไนท์ ไลฟ์ ได้ลอกเลียนสัญลักษณ์ของช่อง NBC จากสหรัฐอเมริกา โดยเปลี่ยนหัวนกยูงเป็นรูปโคนเห็ด แทน
ออฟฟิเชียลฮิเกดันดิซึม
ออฟฟิเชียลฮิเกดันดิซึม (Official HIGE DANdism) หรือเรียกอย่างย่อว่าฮิเกดัน เป็นวงดนตรีสัญชาติญี่ปุ่นที่รวมวงครั้งแรกใน ค.ศ. 2012 ที่จังหวัดชิมาเนะ โดยมีสมาชิกสี่คนได้แก่ซาโตชิ ฟูจิฮาระ (ร้องนำและเปียโน) ไดซูเกะ โอซาซะ (กีตาร์นำและร้องร่วม) มาโกโตะ นาราซากิ (เบส แซ็กโซโฟน และร้องร่วม) และมาซากิ มัตสึอูระ (กลองและร้องร่วม)
หลังจากเซ็นสัญญากับโพนีแคนยอนใน ค.ศ. 2018 พวกเขาเผยแพร่ซิงเกิลแรก "โนเดาต์" ซึ่งเป็นซิงเกิลนำในอีพี สแตนด์บายยู อีพี ก่อนจะเผยแพร่ซิงเกิลที่สอง "พรีเทนเดอร์" ในปีถัดมา ซึ่งขึ้นถึงอันดับสูงสุดในบิลบอร์ดเจแปนฮอต 100 ในเดือนตุลาคม ได้อันดับที่ 3 ในชาร์ตปลายปีของบิลบอร์ดเจแปนฮอต 100 ประจำ ค.ศ. 2019 ซึ่งในเดือนตุลาคม ค.ศ. 2019 นี้เองพวกเขาก็เผยแพร่สตูดิโออัลบั้ม ทราเวลเลอร์ ซึ่งขึ้นถึงอันดับหนึ่งในชาร์ตออริคอน
ออฟฟิเชียลฮิเกดันดิซึมขึ้นแสดงในงานประชันเพลงโคฮากุอูตะกัซเซ็งมาแล้วสองครั้งได้แก่ครั้งที่ 70 (ค.ศ. 2019) และครั้งที่ 71 (ค.ศ. 2020) โดยแสดงเพลง "พรีเทนเดอร์" และ "ไอเลิฟ..." ตามลำดับ
เจ้าจอมมารดาบัว ในรัชกาลที่ 5
เจ้าจอมมารดาบัว (เกิด: พ.ศ. 2403 — อนิจกรรม: 28 กรกฎาคม พ.ศ. 2459) เกิดในรัชสมัยพระบาทสมเด็จพระจอมเกล้าเจ้าอยู่หัว ไม่ปรากฏนามบรรพบุรุษ ทราบแต่เพียงว่าบรรพบุรุษเป็นชาวบ้านบางเขน
เจ้าจอมมารดาบัวรับราชการเป็นเจ้าจอมในพระบาทสมเด็จพระจุลจอมเกล้าเจ้าอยู่หัว ประสูติกาลพระองค์เจ้าหญิงไม่มีพระนาม ประสูติในวันศุกร์ที่ 13 มิถุนายน พ.ศ. 2422 ซึ่งสิ้นพระชนม์ในวันประสูตินั่นเอง
เจ้าหญิงมาร์กาเรธาแห่งสวีเดน
เจ้าหญิงมาร์กาเรธาแห่งสวีเดน (Prinsessan Margaretha av Sverige; ประสูติ: 31 ตุลาคม ค.ศ. 1934) พระธิดาในเจ้าชายกุสตาฟ อดอล์ฟ ดยุกแห่งเวสเตร์บอตเติน และเจ้าหญิงซิบิลลาแห่งซัคเซิน-โคบูร์กและโกทา เป็นพระเชษฐภคินีในสมเด็จพระราชาธิบดีคาร์ลที่ 16 กุสตาฟแห่งสวีเดน พระมหากษัตริย์องค์ปัจจุบันของสวีเดน
พระประวัติ
เจ้าหญิงมาร์กาเรธาแห่งสวีเดน ประสูติเมื่อวันที่ 31 ตุลาคม ค.ศ. 1934 ณ พระราชวังฮากา เขตโซลนา กรุงสต็อกโฮล์ม ประเทศสวีเดน เป็นพระราชธิดาองค์ใหญ่ในเจ้าชายกุสตาฟ อดอล์ฟ ดยุกแห่งเวสเตร์บอตเติน และเจ้าหญิงซิบิลลาแห่งซัคเซิน-โคบูร์กและโกทา มีพระขนิษฐาได้แก่ เจ้าหญิงบิร์กิตตาแห่งสวีเดน, เจ้าหญิงเดซีเรแห่งสวีเดน และเจ้าหญิงคริสตินาแห่งสวีเดน และมีพระอนุชาคือ สมเด็จพระราชาธิบดีคาร์ลที่ 16 กุสตาฟแห่งสวีเดน
เจ้าหญิงมาร์กาเรธาทรงพระอักษรเบื้องต้น ณ พระราชวังฮากา ต่อมาพระองค์ได้เข้าศึกษาที่โรงเรียนมาร์ธา ซึ่งเป็นโรงเรียนสอนตัดเย็บในสต็อกโฮล์ม
ชีวิตส่วนพระองค์
ในช่วงปี ค.ศ. 1950 เจ้าหญิงมาร์กาเรธา เคยมีความสัมพันธ์กับโรบิน ดักลาส-โฮม ขุนนางชาวสกอตที่เคยเสด็จมาพบปะกับพระองค์ แต่ทั้งสองก็มิได้เสกสมรสกัน ว่ากันว่าความสัมพันธ์ของทั้งสองถูกจัดคู่โดยเจ้าหญิงซิบิลลาผู้เป็นชนนี อิงกริด บโยนแบร์ก (Ingrid Björnberg) พระพี่เลี้ยงประจำพระองค์ของเจ้าหญิง ได้บันทึกความทรงจำเกี่ยวกับความรักของทั้งสองว่า ความสัมพันธ์ของทั้งสองล่มสลายลงในกาลต่อมา สืบเนื่องจากการฝืนใจเจ้าหญิงให้ทรงหมั้นกับนายดักลาส-โฮม
ต่อมาเจ้าหญิงได้พบกับจอห์น เคนเนต อัมเบลอร์ (6 มิถุนายน ค.ศ. 1924 – 31 พฤษภาคม ค.ศ. 2008) นักธุรกิจชาวสหราชอาณาจักร ทั้งสองได้พบปะกันครั้งแรกเมื่อปี ค.ศ. 1963 จนปีต่อมาทั้งสองก็หมั้นกันเมื่อวันที่ 28 กุมภาพันธ์ ค.ศ. 1964
ไม่กี่เดือนต่อมา เจ้าหญิงได้เสกสมรสกับจอห์น เคนเนต อัมเบลอร์ เมื่อวันที่ 30 มิถุนายน ค.ศ. 1964 ทำให้พระองค์ต้องเสียพระอิสริยยศชั้น Royal Highness แต่ชีวิตสมรสกลับไม่ราบรื่น ภายหลังพระองค์และสวามีได้แยกกันอยู่โดยที่มิได้หย่ากัน ทั้งสองมีโอรส-ธิดาด้วยกัน 3 คน ได้แก่
ธนาคารโลก
Name        = ธนาคารโลก
172 ประเทศ (IDA)
ธนาคารโลก (World Bank) หรือเรียกว่า ธนาคารระหว่างประเทศเพื่อการบูรณะและวิวัฒนาการ (International Bank for Reconstruction and Development; IBRD) เป็นองค์กรระหว่างประเทศที่ได้จัดตั้งขึ้นมาหลังสงครามโลกครั้งที่สอง โดยประเทศมหาอำนาจในทวีปอเมริกาเหนือและทวีปยุโรป โดยมีจุดมุ่งหมายเพื่อช่วยให้ประเทศสมาชิกได้ทำการฟื้นฟูประเทศหลังสงครามโลกครั้งที่สอง โดยมุ่งเน้นการลงทุนเพื่อเพิ่มประสิทธิภาพการผลิตและเร่งรัดการเจริญเติบโตทางเศรษฐกิจ เป็นองค์กรอยู่ในสังกัดขององค์การสหประชาชาติ มีสำนักงานใหญ่ตั้งที่กรุงวอชิงตัน ดีซี ประเทศสหรัฐอเมริกา ปัจจุบันมีประเทศสมาชิกทั้งหมด 188 ประเทศ เงินทุนของธนาคารโลกได้มาจากการจำหน่ายพันธบัตรในตลาดการเงินสำคัญของโลก ค่าบำรุงจากประเทศสมาชิก และเงินค่าหุ้นของประเทศสมาชิก
วัตถุประสงค์
เพื่อช่วยเหลือประเทศสมาชิกที่ได้รับความเสียหายจากสงครามโลกครั้งที่สอง โดยให้สมาชิกกู้ยืมไปเพื่อบูรณะซ่อมแซมและพัฒนาประเทศ ต่อมาได้ขยายขอบเขตของการบริการออกไปเป็นการสนับสนุนการลงทุนเพื่อการพัฒนาและเพิ่มผลผลิตในประเทศที่กำลังพัฒนา เพื่อยกระดับชีวิตและความเป็นอยู่ของประชาชนในประเทศสมาชิก ตามลักษณะกิจการที่จะลงทุนและตามความจำเป็นและยังช่วยเหลือสมาชิกด้วยการให้บริการด้านความรู้และคำแนะนำเกี่ยวกับการวางแผนการลงทุนและบริหารการเงิน
ประวัติการก่อตั้ง
จากการประชุมของกลุ่มประเทศมหาอำนาจ ที่เบร็ตตันวูดส์ รัฐนิวแฮมป์เชอร์ ประเทศสหรัฐอเมริกา เมื่อเดือนกรกฎาคม พ.ศ. 2487 ในการประชุมครั้งนี้ได้มีการร่างกฎบัตรขึ้นมาสองฉบับเพื่อจัดตั้งธนาคารระหว่างประเทศเพื่อการบูรณะและวิวัฒนาการ และกองทุนการเงินระหว่างประเทศ โดยทั้งสองสถาบันมีการแบ่งความรับผิดชอบกันอย่างชัดเจน กองทุนการเงินระหว่างประเทศจะให้การสนับสนุนทางการเงินระยะสั้น เพื่อช่วยประเทศต่าง ๆ แก้ปัญหาดุลการชำระเงินในขณะที่ธนาคารโลกจะให้ทุนสนับสนุนการพัฒนาระยะกลางและระยะยาวในรูปแบบเงินกู้ยืม โครงการพัฒนาที่เน้นเฉพาะเป็นโครงการไป แต่เมื่อเวลาผ่านไปความแตกต่างนี้ก็ลดน้อยลงไปช่วงที่โลกเกิดวิกฤตการณ์การเงินในช่วงปี พ.ศ. 2513 - พ.ศ. 2523 ธนาคารโลกก็เริ่มปล่อยเงินกู้ระยะสั้น เพื่อการปรับปรุงเชิงโครงสร้างประสานกับกองทุนด้วยเช่นกัน
องค์กรทั้งสองนี้มีความสัมพันธ์อย่างเป็นทางการกับองค์การสหประชาชาติ ผ่านทางสภาเศรษฐกิจและสังคมแห่งสหประชาชาติ (Economic and Social Council-ECOSOC) ในฐานะหน่วยงานชำนาญการพิเศษ แต่การตัดสินใจในเรื่องการให้เงินกู้อยู่ในอำนาจการพิจารณาของธนาคารโลกเท่านั้น ธนาคารโลกทำงานร่วมกับหน่วยงานต่าง ๆ ขององค์การสหประชาชาติหลายหน่วยงาน เช่น องค์การอนามัยโลก (WHO) และโครงการพัฒนาของสหประชาชาติ (UNDP)
ชวรินทร์ เพริศพิริยะวงศ์
ชวรินทร์ เพริศพิริยะวงศ์ (เกิด 25 กรกฎาคม พ.ศ. 2544) ชื่อเล่น นิว หรือ นุนิว เป็นนักแสดงและนักร้องชาวไทย เป็นที่รู้จักจากซีรีส์ CutiePie Series นิ่งเฮียก็หาว่าซื่อ และผลงานเพลงสร้างชื่อ รักแท้ (True Love) เพลงประกอบละคร คุณชาย
ประวัติ
นุนิว ชวรินทร์ เพริศพิริยะวงศ์ เกิดเมื่อวันพุธที่ 25 กรกฎาคม พ.ศ. 2544 ส่วนมากอยู่ที่ เขดลาดกระบัง กรุงเทพมหานคร เป็นบุตรคนสุดท้อง มีพี่ชาย 1 คน นุนิวเรียนจบปริญญาตรี สาขาภาษาจีน จากคณะมนุษยศาสตร์ มหาวิทยาลัยเกษตรศาสตร์ ในปี พ.ศ. 2565
งานเพลง
นุนิวมีความชื่นชอบการร้องเพลงเป็นอย่างมาก โดยเขามักจะเผยแพร่คลิปการ Cover เพลงของศิลปินต่าง ๆ ออกมาในรูปแบบหลากหลายภาษาผ่านทางช่องยูทูป Domundi tvและDMD MUSIC และในซีรีย์ CutiePie Series นิ่งเฮียก็หาว่าซื่อ เขาได้ร้องเพลงประกอบซีรีย์อยู่หลายเพลง เช่น ไอ้คนน่ารัก, How You Feel, ให้ฉันเป็นของเธอ, จะรักฉันอยู่ไหม, ที่รักที่รัก ต่อมานุนิวมีชื่อเสียงและผู้ติดตามมากขึ้นจากการร้องเพลง "รักแท้" ประกอบละครคุณชาย ทางช่องวัน 31
งานแสดง
นุนิวเริ่มต้นเข้าสู่วงการบันเทิงโดยการที่อดีตผู้จัดการส่วนตัวของเขาชักชวนให้ร่วมเล่นในซีรี่ย์หนึ่ง แต่โครงการนั้นล่มไปก่อน อดีตผู้จัดการส่วนตัวจึงพานุนิวไปคัดเลือกต่อที่อื่นอีกหลายค่าย
ต่อมา ออฟชั่น - กิตติพัฒน์ จำปา เปิดตัวสมาชิกรุ่น 2 ของค่ายดูมันดิ (Domundi) เมื่อเดือนมกราคม พ.ศ. 2564 ผ่านเนื้อหาทำปฏิทินปีใหม่ และมีผลงานการแสดงเป็นนักแสดงหลักครั้งแรกในปี พ.ศ. 2565 ประกบคู่กับซี - พฤกษ์ พานิช นักแสดงรุ่นพี่ ในผลงานเรื่อง นิ่งเฮียก็หาว่าซื่อ ต่อมาในปี พ.ศ. 2566 ชวรินทร์รับบทนะนาย นักร้องบอยแบนด์ที่ถูกลักพาตัวในซีรีส์ "ภารกิจ(ลับ)ฉบับแฟนด้อม Fan-Possible ของทรูไอดี
ผลงานการแสดงซีรีส์
ผลงานภาพยนตร์